Diari Oficial de la Generalitat Valenciana


Sumari del DOGV 3591, del 27-09-1999 (1999/7964)

ORDRE de 5 d'agost de 1999, de la Conselleria de Cultura, Educació i Ciència, per la qual s'autoritza la implantació anticipada del batxillerat de la nova ordenació educativa al centre privat La Salle, d'Alcoi, (Alacant).
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3591

Data del DOGV
:   27-09-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/7964


Data del document
:   05-08-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Alcoi
    * ensenyament privat

ORDRE de 5 d'agost de 1999, de la Conselleria de Cultura, Educació i Ciència, per la qual s'autoritza la implantació anticipada del batxillerat de la nova ordenació educativa al centre privat La Salle, d'Alcoi, (Alacant). [1999/Q7964]
  
L'expedient ha sigut iniciat pel representant del centre en sol·licitud d'autorització per a impartir anticipadament el batxillerat de la nova ordenació educativa.
  
La Inspecció Educativa ha emés informe favorable a allò que se sol·licita, ja que el centre disposa de l'autorització necessària per a impartir els ensenyaments de batxillerat, per mitjà de l'Ordre de 17 d'abril de 1997 (DOGV d'11.06.197) de la Conselleria de Cultura Educació i Ciència.
  
Atés que la disposició addicional única del Reial Decret 173/1998, de 16 de febrer (BOE de 17.02.1998), pel que es modifica i completa el Reial Decret 986/1991, de 14 de juny (BOE de 25.06.1991), que aprovà el calendari d'aplicació de la nova ordenació educativa permet a les administracions educatives, segons els seus criteris de planificació, anticipar respecte al calendari general, parcialment, la implantació dels diversos ensenyaments de règim general i especial.
  
Fent ús de les atribucions que em conferix l'article 35 de la Llei 5/1983, de 30 de desembre, del Govern Valencià,
  
ORDENE
  
Primer
  
Autoritzar la implantació anticipada del batxillerat de la nova ordenació educativa, a partir de l'inici del curs 1998/1999 al centre docent privat La Salle d'Alcoi, número de codi 84908619.
  
Segon
  
El centre haurà de complir les condicions que en matèria d'ordenació acadèmica i dotació de recursos personals requerix la normativa vigent per als ensenyaments que s'autoritzen.
  
El centre haurà d'aportat la relació de professors i titulacions respectives davant la direcció territorial corresponent, que l'haurà d'aprovar després de l'informe previ de la Inspecció Educativa, abans de l'inici de les activitats educatives corresponents.
  
La present autorizació donarà lloc a la corresponent inscripció en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciós Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 5 d'agost de 1999
  
El conseller de Cultura, Educació i Ciència,